
         Nr.23/33/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, transmis cu adresa nr.716 din 3 februarie 2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                         Nr.23/33/2003

RAPORT

asupra proiectului de Lege pentru aprobarea Ordonanţei de urgenţă a Guvernului nr.174/2002 privind instituirea 

măsurilor speciale pentru reabilitarea termică a unor clădiri de locuit multietajate



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, transmis cu adresa nr.716 din 3 februarie 2003, înregistrat sub nr.23/33 din 6.02.2003.



În raport cu obiectul şi conţinutul său, proiectul de lege face parte din categoria legilor ordinare.

Proiectul de lege a fost adoptat de către Senat în şedinţa din 19 decembrie 2002, cu respectarea prevederilor art.74 alin.(2) din Constituţia României.

Proiectul de lege este însoţit de:
- avizul favorabil al Comisiei pentru administraţie publică, amenajarea teritoriului şi echilibru ecologic;
- avizul favorabil al Comisiei pentru buget, finanţe şi bănci;

- avizul favorabil al Comisiei juridice, de disciplină şi imunităţi;

- avizul favorabil al Consiliului Legislativ.

Ordonanţa prevede reabilitarea termică a clădirilor de locuit multietajate şi a instalaţiilor aferente, realizate după proiecte tip în perioada 1950-1985, amplasate în zone urbane dens populate şi racordate la sistemele centralizate de furnizare a energiei termice ale unităţilor administrativ teritoriale în scopul reducerii pierderilor de căldură, a consumurilor energetice, a costurilor de întreţinere pentru încălzire şi alimentare cu apă caldă menajeră şi a emisiilor poluante generate de producerea, transportul şi consumul de energie.

În şedinţa din 19 februarie 2003, membrii comisiei, în conformitate cu prevederile art.60 din Regulamentul Camerei Deputaţilor, au dezbătut proiectul de lege şi au hotărât, cu unanimitate de voturi, avizarea favorabilă a proiectului de lege cu amendamente admise şi respinse.

Amendamentele comisiei se referă la:
- precizarea principalelor criterii care vor sta la baza stabilirii priorităţilor Ministerului Lucrărilor Publice, Transporturilor şi Locuinţei la elaborarea programelor anuale de acţiuni pentru reabilitarea termică;
- precizarea regimului juridic al locuinţelor şi spaţiilor cu altă destinaţie decât aceea de locuinţă pentru care se asigură fonduri necesare reabilitării termice din bugetele locale;
- precizarea clară a modului de aprobare de către adunarea generală a proprietarilor a deciziei de intervenţie în vederea reabilitării termice;

- completarea prevederilor referitoare la rambursarea sumelor alocate de la bugetul de stat;

- prelungirea termenului până la care vor fi aprobate normele de aplicare a ordonanţei.

La lucrările comisiei au fost prezenţi 23 deputaţi din totalul de 26 membri ai comisiei.

Au participat ca invitaţi din partea Ministerului Lucrărilor Publice, Transporturilor şi Locuinţei: doamna Ligia Forsea - consilier şi domnul Dan Banciu - consilier şi din partea Ministerului Finanţelor Publice: doamna Maria Câmpeanu, domnul Constantin Pistol şi domnul Mihai Florescu.
I.  A M E N D A M E N T E   A D M I S E

În urma dezbaterilor, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text OUG nr.174/2002

adoptat de Senat


	Amendamente propuse
	Motivaţia

	0
	1
	2
	3

	1.
	Titlul legii

LEGE

pentru aprobarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate


	Nemodificat
	

	2.
	Articol unic. - Se aprobă Ordonanţa de urgenţă a Guvernului nr.174 din 27 noiembrie 2002 privind instituirea măsurilor speciale pentru reabilitarea termică a unor clădiri de locuit multietajate, publicată în Monitorul Oficial al României, Partea I, nr.890 din 9 decembrie 2002.


	Articol unic. - Se aprobă Ordonanţa de urgenţă a Guvernului nr.174 din 27 noiembrie 2002 privind instituirea măsurilor speciale pentru reabilitarea termică a unor clădiri de locuit multietajate, publicată în Monitorul Oficial al României, Partea I, nr.890 din 9 decembrie 2002, cu următoarele modificări şi completări:

	


	0
	1
	2
	3

	3. 
	Titlul ordonanţei

ORDONANŢĂ DE URGENŢĂ

privind instituirea măsurilor speciale pentru reabilitarea termică a unor clădiri de locuit multietajate


	Nemodificat
	

	4. 
	Art.1. - Prezenta ordonanţă de urgenţă instituie măsuri speciale pentru reabilitarea termică a unor clădiri de locuit multietajate şi a instalaţiilor aferente, realizate după proiecte tip în perioada 1950-1985, amplasate în zone urbane dens populate şi racordate la sistemele centralizate de furnizare a energiei termice ale unităţilor administrativ-teritoriale, în contextul reducerii consumului energetic.


	Articolul 1 va avea următorul cuprins:
Art.1. - Prezenta ordonanţă de urgenţă instituie măsuri speciale pentru reabilitarea termică a unor clădiri de locuit multietajate şi a instalaţiilor aferente, realizate după proiecte tip în perioada 1950-1985, amplasate în zone urbane şi racordate la sistemele centralizate de furnizare a energiei termice ale unităţilor administrativ-teritoriale, în contextul reducerii consumului energetic.

Dep.Istvan Antal - UDMR

Dep.Robert Raduly - UDMR


	Nu se poate face o discriminare între diferitele zone urbane (dens populate şi mai puţin dens populate). Legea trebuie să fie aplicabilă pentru toate clădirile multietajate de locuit.

	5. 
	(2) Programele anuale se elaborează de Ministerul Lucrărilor Publice, Transporturilor şi Locuinţei, în baza priorităţilor stabilite pe criterii tehnice şi se aprobă prin hotărâre a Guvernului.

(3) Condiţiile de eligibilitate şi criteriile tehnice de selecţie ale clădirilor de locuit multietajate ce se includ în programele anuale se stabilesc prin normele metodologice de aplicare a prezentei ordonanţe de urgenţă.


	Articolul 2 alin.(2) şi alin.(3) vor avea următorul cuprins:
(2) Programele anuale se elaborează de Ministerul Lucrărilor Publice, Transporturilor şi Locuinţei, în baza priorităţilor stabilite pe criterii şi se aprobă prin hotărâre a Guvernului.

(3) Condiţiile de eligibilitate şi criteriile de selecţie ale clădirilor de locuit multietajate ce se includ în programele anuale se stabilesc prin normele metodologice de aplicare a prezentei ordonanţe de urgenţă.

Raportorii


	Nu toate criteriile sunt de natură tehnică.

	6. 
	
	După alin.(3) al articolului 2 se introduce alin.(31) cu următorul cuprins:
(31) Principalele criterii avute în vedere la stabilirea priorităţilor prevăzute la alin.(2) sunt următoarele:

a)  vechimea construcţiei;
b) zona climatică de amplasare;

c) densitatea populaţiei din zona de amplasare;

d) volumul pierderilor termice ale construcţiei.

Dep.Istvan Antal - UDMR

Dep.Robert Raduly - UDMR


	În baza acestor criterii vor fi elaborate normele de aplicare a ordonanţei.

	7. 
	b) din bugetele locale, pentru locuinţele şi spaţiile cu altă destinaţie decât aceea de locuinţă, existente în proprietatea sau în administrarea unităţilor administrativ-teritoriale;


	Articolul 8 litera b) va avea următorul cuprins:

b) din bugetele locale, pentru locuinţele şi spaţiile cu altă destinaţie decât aceea de locuinţă, existente în proprietatea unităţilor administrativ-teritoriale sau în proprietatea statului date în administrare unităţilor administrativ-teritoriale;

Raportorii


	Precizarea situaţiilor posibile privind regimul juridic pentru locuinţe şi spaţii cu altă destinaţie decât aceea de locuinţă. 

	8. 
	Art.9. - (1) a) aprobă, în adunarea generală a proprietarilor, decizia de intervenţie şi semnează convenţia - cadru cu Consiliile judeţene, locale, Consiliul General al municipiului Bucureşti şi consiliile locale ale sectoarelor municipiului Bucureşti pentru derularea, în condiţiile legii, a acţiunilor pentru reabilitarea termică a clădirii;


	Articolul 9 alin.(1) litera a) va avea următorul cuprins:

a) aprobă, cu votul tuturor membrilor asociaţiei de proprietari, în adunarea generală a proprietarilor, decizia de intervenţie şi semnează convenţia - cadru cu Consiliile judeţene, locale, Consiliul General al municipiului Bucureşti şi consiliile locale ale sectoarelor municipiului Bucureşti pentru derularea, în condiţiile legii, a acţiunilor pentru reabilitarea termică a clădirii;

Raportorii


	Pentru a preveni orice neînţelegeri ulterioare între proprietarii clădirii. 

	9. 
	
	După alin.(1) al articolului 9 se introduce alin.(11) cu următorul cuprins:
(11) ratele se pot plăti şi în avans faţă de programul de rambursare stabilit de comun acord cu coordonatorii programelor pentru reabilitarea termică a clădirilor de locuit multietajate.

Dep.Istvan Antal - UDMR

Dep.Robert Raduly - UDMR


	Trebuie să existe şi această posibilitate de rambursare alternativă, favorabil ambelor părţi.



	10. 
	Art.12. - În termen de 60 de zile de la data intrării în vigoare a prezentei ordonanţe de urgenţă, Ministerul Lucrărilor Publice, Transporturilor şi Locuinţei va elabora normele metodologice de aplicare a acesteia, pe care le va supune aprobării Guvernului.


	Articolul 12 va avea următorul cuprins:
Art.12. - În termen de 90 de zile de la data intrării în vigoare a prezentei ordonanţe de urgenţă, Ministerul Lucrărilor Publice, Transporturilor şi Locuinţei va elabora normele metodologice de aplicare a acesteia, pe care le va supune aprobării Guvernului.

Raportorii


	Normele sunt în curs de elaborare şi s-a depăşit termenul prevăzut iniţial pentru aprobarea acestora.


II.   A M E N D A M E N T E     R E S P I N S E

	Nr.

crt.
	Text iniţial
	Amendament respins/Autorul
	Motivaţia

	0
	1
	2
	3

	1.
	Art.8. - a) din credite şi/sau alocaţii de la bugetul de stat, care vor acoperi 85% din cheltuieli, din care, 30% se constituie în subvenţie de la bugetul de stat, în limita fondurilor aprobate anual cu această destinaţie în bugetul Ministerului Lucrărilor Publice, Transporturilor şi Locuinţei, şi, din fondul de reparaţii al asociaţiei de proprieri/locatari, care va acoperi 15% din cheltuieli, pentru locuinţele proprietate a persoanelor fizice;


	Art.8. - a) din credite şi alocaţii de la bugetul de stat, care vor acoperi 85% din cheltuieli - din care, 50% se constituie în subvenţie de la bugetul de stat, în limita fondurilor aprobate anual cu această destinaţie în bugetul Ministerului Lucrărilor Publice, Transporturilor şi Locuinţe - şi, din fondul de reparaţii al asociaţiei de proprieri/locatari, care va acoperi 15% din 


	Motivaţia susţinerii:

În forma iniţailă subvenţia de 30% din acele 85% însemna 25,5% din costul total al intervenţiei, care este mult prea puţin luând în considerare capacitatea de plată redusă pentru o mare parte a locuitorilor acestor clădiri multietajate.




	0
	1
	2
	3

	
	
	cheltuieli, pentru locuinţele proprietate a persoanelor fizice;

Dep.Istvan Antal - UDMR

Dep.Robert Raduly - UDMR


	Motivaţia respingerii:

Procentul a fost stabilit în limita fondurilor aprobate anual cu această destinaţie.




                                       PREŞEDINTE,                                                                        SECRETAR,

                                         István Antal                                                                         Cristian Buzea

                                                                                                                  RAPORTORI







Dep.Istvan Antal - UDMR

Dep.Istvan Erdei - UDMR







Dep.Ioan Bivolaru - PSD

Dep.Florentin Sandu - PSD







Dep.Aurelia Vasile - PSD

Dep.Ioan Miclea - PRM







Dep.Robert Raduly - UDMR

Dep.Cristian Buzea - PRM







Dep.Olga Voinea - PSD

Dep.Dumitru Chiriţă - PSD







Dep.Mihail Fâcă - PSD

Dep.Oana Manolescu - Minorităţi







Dep.Pavel Târpescu - PSD

Dep.Luca Ştefănoiu - PSD

Expert,

Silvia Vlăsceanu

